A Törvényszék 2019. március 27-i ítélete – Biernacka-Hoba kontra EUIPO – Formata Bogusław Hoba (Formata)
(T-265/18. sz. ügy)1
(„Európai uniós védjegy – Törlési eljárás – Formata európai uniós ábrás védjegy – Formata korábbi nemzetközi ábrás védjegy – Viszonylagos törlési ok – Leíró jelleg hiánya – Megkülönböztető képesség – Az (EU) 2017/1001 rendelet 60. cikke (1) bekezdésének a) pontja és 8. cikke (1) bekezdésének a) és b) pontja – A 2868/95/EK rendelet 37. szabálya [jelenleg az (EU) 2018/625 felhatalmazáson alapuló rendelet 12. cikke] – Jogos bizalom – A képviselet költségeinek megtérítése – A 207/2009 rendelet 109. cikke és a 2868/95 rendelet 94. szabálya [jelenleg a 2017/1001 rendelet 109. cikke]”)
Az eljárás nyelve: lengyel
Felek
Felperes: Ilona Biernacka-Hoba (Aleksandrów Łódzki, Lengyelország) (képviselő: R. Rumpel ügyvéd)
Alperes: az Európai Unió Szellemi Tulajdoni Hivatala (EUIPO) (képviselő: D. Walicka meghatalmazottak)
A másik fél az EUIPO fellebbezési tanácsa előtti eljárásban: Formata Bogusław Hoba (Aleksandrów Łódzki, Lengyelország)
Az ügy tárgya
Az EUIPO negyedik fellebbezési tanácsának az I. Biernacka-Hoba és a Formata Bogusław Hoba közötti törlési eljárással kapcsolatban 2018. február 13-án hozott határozata (R 2032/2017-4. sz. ügy) ellen benyújtott kereset.
Az ítélet rendelkező része
A Törvényszék az Európai Unió Szellemi Tulajdoni Hivatala (EUIPO) negyedik fellebbezési tanácsának 2018. február 13-án hozott határozatát (R 2032/2017-4. sz. ügy) hatályon kívül helyezi azon részében, amelyben az Ilona Biernacka-Hobát kötelezte a Formata Bogusław Hoba részéről a törlési eljárás és a fellebbezés kapcsán felmerült költségek viselésére, és az I. Biernacka-Hoba által a Formata Bogusław Hoba részére megtérítendő összeget 1000 euróban állapította meg, és e határozatot annyiban változtatja meg, hogy nem kötelezi I. Biernacka-Hobát ezen összeg viselésére.
A Törvényszék a keresetet ezt meghaladó részében elutasítja.
A felek maguk viselik saját költségeiket.
____________
1 HL C 231., 2018.7.2.